“O‘zbekneftgaz”: O‘zbekiston Respublikasi mustaqilligining 30 yilligi munosabati bilan davlat mukofotlariga bir guruh neft va gaz xodimlari ham munosib ko‘rildi

Quvonarlisi, O‘zbekistonning iqtisodiy qudratini mustahkamlash, yurtimiz taraqqiyoti va xalqimiz farovonligini ta'minlashga qo‘shgan munosib hissasi uchun faxriy unvon, orden va medallar bilan mukofotlanganlar orasida “O‘zbekneftgaz” AJ tasarrufidagi boshqarma va korxonalarda faoliyat yuritayotgan ishchi-xodimlar ham bor.
Qashqadaryo viloyatida joylashgan Sho‘rtan neft va gaz qazib chiqarish boshqarmasining Gazni oltingugurt birikmasidan tozalash sexi katta kuzatuvchisi Qudratov Abdujalil Husanovich “O‘zbekiston Respublikasida xizmat ko‘rsatgan sanoat xodimi” faxriy unvoni bilan taqdirlandi.

“Buxoro neftni qayta ishlash zavodi” mas'uliyati cheklangan jamiyatining xomashyo va tayyor mahsulotlar sexi mashinisti Jumayev Nurmat Hasanovich “Shuhrat” medali bilan mukofotlandi.

“Sho‘rtan gaz kimyo majmuasi” mas'uliyati cheklangan jamiyatining Etilen ishlab chiqarish sexi boshlig‘i Murtazayev Otabek Astanayevich “Shuhrat” medali bilan mukofotlandi.

Ustyurtgaz gaz qazib chiqarish boshqarmasining “Sharqiy Berdax” uchastkasi ustasi Tadjiddinov Aybek Tadjimuratovich “Shuhrat” medali bilan mukofotlandi.

“Uzbekistan GTL” mas'uliyati cheklangan jamiyatining sex muhandis-texnologi Sevarov Bekzod Nasimovich “Shuhrat” medali bilan mukofotlandi.

“Ustyurt qidiruv-burg‘ilash boshqarmasi” mas'uliyati cheklangan jamiyati direktorining geologiya ishlari bo‘yicha o‘rinbosari Ganibayev Ma'murjon Jangabayevich “Shuhrat” medali bilan mukofotlandi.

“O‘zbekneftgaz” AJ jamoasi ushbu xodimlarni neft va gaz sohasi rivojiga qo‘shayotgan hissasining davlatimiz rahbari tomonidan munosib taqdirlanishi munosabati bilan muborakbod etadi va ularga kelgusidagi ishlarida muvaffaqiyatlar, sog‘liq, oilasiga tinchlik-totuvlik tilab qoladi.
“O‘zbekneftgaz” AJ Matbuot xizmati Ⓣ